1. **Գնման առարկայի Տեխնիկական բնութագիր**

|  |  |  |  |  |
| --- | --- | --- | --- | --- |
| **Չ/Հ** | **CPV** | **Անվանում** | **Չափման միավոր** | **Տեխնիկական բնութագիր** |
| 1 | 92221100 | Հեռուստատեսային արտադրանքի հետ կապված ծառայություններ | դրամ | Առողջապահության նախարարությունը կարիք ունի ձեռք բերելու առողջապահության ոլորտի հանրային լուսաբանման ծառայություններ` առցանց կամ թվային հեռուստաընկերությամբ:  Ծառայությունները կազմված են երկու բաղկացուցիչ մասերից, որոնք ներկայացվում են ստորև.  1. Առողջապահական տեսանյութերի (ռեպորտաժների) պատրաստում և հեռարձակում.   * Միջին տևողությունը՝ 2-5 րոպե​ (անհրաժեշտության դեպքում նկարահանումներ ՀՀ մարզերում) * Ռեպորտաժի հեռարձակում երեկոյան ժամերին, կրկնությունը` առավոտյան) * Հեռարձակման տարածքը՝ ՀՀ տարածք, արբանյակային հեռարձակում * Հեռուստաեթերով հեռարձակման ժամերը՝ երեկոյան 18:00-22:00, առավոտյան 08։00 – 12։00 * Տեսանյութերի տեղադրում Ընկերության պաշտոնական կայքէջում՝ անսահմանափակ դիտելու հնարավորությամբ * Տեսանյութերի տեղադրում Ընկերության ֆեյսբուքյան էջում * Արտադրանքի որակի ապահովման նվազագույն պահանջ` պրոֆեսիոնալ տեսախցիկ   2. Առողջապահական սոցիալական հոլովակների (ըստ անհրաժեշտության` անիմացիաներ) պատրաստում և հեռարձակում   * Միջին տևողությունը՝ 30 վայրկյանից մինչև 1 րոպե * Յուրաքանչյուրը 1 ամիս շարունակ, օրական առնվազն 2 անգամ հեռարձակման հնարավորությամբ * Հեռարձակման տարածքը՝ ՀՀ տարածք, արբանյակային հեռարձակում * Հեռուստաեթերով հեռարձակման ժամերը՝ 00։00-23։59, ընդ որում` օրական հեռարձակումներից մեկը` 18։00-23։00 ժամանակահատվածում * Հոլովակի տեղադրում Ընկերության պաշտոնական կայքէջում՝ անսահմանափակ դիտելու հնարավորությամբ * Հոլովակի տեղադրում Ընկերության ֆեյսբուքյան էջում  1. Հեռուստատեսային արտադրանքի ամսական ընդհանուր քանակը` առավելագույնը 7:   Տվյալ ամսվա ընթացքում նախատեսվող տեսանյութերի ձևաչափը (ռեպորտաժ կամ հոլովակ) հաստատում է Նախարարի մամլո քարտուղարը և/կամ ՀՀ ԱՆ հասարակայնության հետ կապերի բաժինը:  Թեմաները նույնպես համաձայնեցվում են նախարարի մամլո քարտուղարի և/կամ ՀՀ ԱՆ հասարակայնության հետ կապերի բաժնի հետ:  Ծառայություն մատուցողը պարտավորվում է ըստ անհրաժեշտության պատվիրատուի պահանջով մասնակցել ԱՆ միջոցառումների լուսաբանման աշխատանքներին` տրամադրելով ֆոտո և վիդեո նյութեր:  Յուրաքանչյուր տեսանյութի ավարտին լուսագրով ներկայացվում է «Հաղորդումը պատրաստվել է առողջապահության նախարարության պատվերով» նախադասությունը և տեղադրվում է առողջապահության նախարարության խորհրդանիշը:  Ընկերությունը ամսական կտրվածքով պետք է պատվիրատուին ներկայացնի տեղեկանք ընկերության ձևաթղթի վրա` ստորագրված և կնքված` եթեր հեռարձակված տեսանյութի, հոլովակի հեռարձակման և կրկնությունների տևողության, օրերի և ժամերի վերաբերյալ, ինչպես նաև դրանց տեսագրությունները` DVD կրիչներով, 2 օրինակից:  Պատվիրատուի կողմից մատուցվող Ծառայությունն ընդունվում է և դրա դիմաց վճարվում է ըստ փաստացի մատուցված Ծառայության չափի` համաձայն գնման առարկայի վճարման ժամանակացույցի: |

1. **Առավելագույն գնման գին**

|  |  |  |  |
| --- | --- | --- | --- |
| Անվանում | Չափման միավոր | Միավորի առավելագույն գնման գին/ՀՀ դրամ | Կատարման ժամկետ |
| Առողջապահական ռեպորտաժների  պատրաստում և հեռարձակում | հատ | 128 485 | Պայմանագիրն ուժի մեջ մտնելու պահից մինչև 25.12.2025թ. |
| Առողջապահական /սոցիալական/ հոլովակների պատրաստում և հեռարձակում | հատ | 69 775 | Պայմանագիրն ուժի մեջ մտնելու պահից մինչև 25.12.2025թ. |

Գնման գինը իրենից ներկայացնում է կնքվելիք պայմանագրի առավելագույն ընդհանուր գումարը: Մասնակիցը հայտով դիմում հայտարարությանը կից պետք է ներկայացնի նշված առանձին ծառայությունների միավորի գները (ոչ ավել քան աղյուսակով ներկայացված գները), իսկ վճարումները կկատարվեն առանձին փաստացի մատուցված ծառայության համար` մասնակցի կողմից ներկայացված միավորի գներից ելնելով: